تمبو (آن لائن) اسسٹنٹ کمشز چھتر علی محمد ہانبھی تحصیلدار محمد شاہ کہیری پارینے کہ ڈپٹی کمشنر نصیرآباد حافظ محمد قاسم کاکڑ نا خصوصی پارت آ ضلع نصیرآباد و ایلو تحصیل تیانبار تحصیل چھتر اٹ ہم حقدار الس اٹ انصاف اٹ راشن بشخنگ انگ ءِ’ لاک ڈاﺅن آن زہمی مزدور مستری و نیامئی تپہ بے روزگار مسنے‘ حکومت بلوچستان ناکنڈآن اصل حقدار آتے راشن ہمو وخت آ تننگک ہراتم حقدار آتا کل کاغد آک پورو مریر‘ تحصیل چھتر نا حقدار الس صبر کے‘ راشن تننگ کن تروک درخواست آتے ہننگ انگ ءِ۔ خواری کش و مزورکار آتے راشن تننگ انگ ءِ تاکہ اوفتا دیگدانک پُدین مفس۔ دا خیال آتا درشانی ءِ او صحافی تتون ہیت وگپ کرسا کرے۔ اوپارے کہ ڈپٹی کمشنر نصیرآباد حافظ محمد قاسم کاکڑ اسہ نیک نیت و الس دوست ءُ افسر ہرا نصیرآباد اٹ راشن تننگ ناسخت چاروکی ءِ کرسا اصل حقدار آتسکان راشن نا فراوانی ءِ پک کرینے۔ اوپارے کہ تحصیل چھتر نا چندی علاقہ غاتے ٹی راشن تننگ نا چاروکی ءِ کننگ انگ ءِ تاکہ اسہ حقداراس ہم راشن آن محروم مف۔
